CELEX: 32019D0603
Language: bg
Date: 2019-04-11 00:00:00
Title: Решение за изпълнение (ЕС) 2019/603 на Комисията от 11 април 2019 година за изменение на приложенията към Решение 2006/766/ЕО по отношение на включването на Обединеното кралство Великобритания и Северна Ирландия и на някои от териториите, зависими от Британската корона, в списъка на третите държави и територии, от които е разрешено въвеждането в Съюза на двучерупчести мекотели, бодлокожи, ципести, морски коремоноги и рибни продукти за консумация от човека (нотифицирано под номер С(2019) 2834) (Текст от значение за ЕИП.)

12.4.2019   
               
               
                  BG
               
               
                  Официален вестник на Европейския съюз
               
               
                  L 103/44
               
            
         РЕШЕНИЕ ЗА ИЗПЪЛНЕНИЕ (ЕС) 2019/603 НА КОМИСИЯТА
         от 11 април 2019 година
         за изменение на приложенията към Решение 2006/766/ЕО по отношение на включването на Обединеното кралство Великобритания и Северна Ирландия и на някои от териториите, зависими от Британската корона, в списъка на третите държави и територии, от които е разрешено въвеждането в Съюза на двучерупчести мекотели, бодлокожи, ципести, морски коремоноги и рибни продукти за консумация от човека
         
            
               (нотифицирано под номер С(2019) 2834)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално член 11, параграф 1 от него,
         като има предвид, че:
         
                     (1)
                  
                  
                     На 29 март 2017 г. Обединеното кралство подаде нотификацията за намерението си да се оттегли от Съюза в съответствие с член 50 от Договора за Европейския съюз (ДЕС). На 22 март 2019 г. Европейският съвет в съгласие с Обединеното кралство прие Решение (ЕС) 2019/476 (2) за продължаване на срока по член 50, параграф 3 от ДЕС. В съответствие с посоченото решение, в случай че Споразумението за оттегляне не бъде одобрено от Камарата на общините най-късно до 29 март 2019 г., срокът, предвиден в член 50, параграф 3 от ДЕС, се удължава до 12 април 2019 г. Тъй като Споразумението за оттегляне не беше одобрено до 29 март 2019 г., правото на Съюза ще престане да се прилага спрямо Обединеното кралство и на неговата територия, считано от 13 април 2019 г. („датата на оттегляне“).
                  
               
                     (2)
                  
                  
                     В Регламент (ЕО) № 854/2004 се предвижда, че продукти от животински произход се внасят само от трета държава или част от трета държава, която фигурира в списък, изготвен в съответствие с посочения регламент.
                  
               
                     (3)
                  
                  
                     В Решение 2006/766/ЕО на Комисията (3) са изброени третите държави, които отговарят на критериите, посочени в Регламент (ЕО) № 854/2004 и следователно могат да гарантират, че износът на тези продукти за Съюза отговаря на санитарните условия, определени в законодателството на Съюза с цел опазване здравето на потребителите.
                  
               
                     (4)
                  
                  
                     По-специално с приложение I към посоченото решение се установява списък на трети държави, от които е разрешено въвеждането на двучерупчести мекотели, ципести, бодлокожи и морски коремоноги, а с приложение II към същото решение се установява списък на трети държави и територии, от които е разрешен вносът на рибни продукти за консумация от човека. В списъците са посочени и ограниченията по отношение на такъв внос от някои трети държави.
                  
               
                     (5)
                  
                  
                     Компетентните органи на Обединеното кралство Великобритания и Северна Ирландия са представили необходимите гаранции, че от датата на оттегляне тяхната държава и някои от териториите, зависими от Британската корона, ще изпълняват изискванията, предвидени в Регламент (ЕО) № 854/2004 относно въвеждането в Съюза на пратки с двучерупчести мекотели, бодлокожи, ципести, морски коремоноги и рибни продукти за консумация от човека, като продължават да спазват законодателството на Съюза за първоначален период от най-малко девет месеца.
                  
               
                     (6)
                  
                  
                     Поради това, като се отчитат тези конкретни гаранции, предоставени от Обединеното кралство Великобритания и Северна Ирландия, и с цел да се избегне ненужното нарушаване на търговията след датата на оттегляне, Обединеното кралство Великобритания и Северна Ирландия и някои от териториите, зависими от Британската корона, следва да бъдат включени в поместените в Решение 2006/766/ЕО списъци на третите държави и териториите, от които е разрешено въвеждането в Съюза на пратки с двучерупчести мекотели, бодлокожи, ципести, морски коремоноги и рибни продукти за консумация от човека.
                  
               
                     (7)
                  
                  
                     Поради това приложения I и II към Решение 2006/766/ЕО следва да бъдат съответно изменени.
                  
               
                     (8)
                  
                  
                     Настоящото решение следва да се прилага от 13 април 2019 г., освен ако на тази дата правото на ЕС продължи да се прилага спрямо Обединеното кралство Великобритания и Северна Ирландия и на неговата територия.
                  
               
                     (9)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложения I и II към Решение 2006/766/ЕО се изменят в съответствие с приложението към настоящото решение.
         
         
            Член 2
            Настоящото решение се прилага от 13 април 2019 г.
            Настоящото решение обаче не се прилага, ако на посочената дата правото на ЕС продължи да се прилага спрямо Обединеното кралство Великобритания и Северна Ирландия и на неговата територия.
         
         
            Член 3
            Адресати на настоящото решение са държавите членки.
         
         
            Съставено в Брюксел на 11 април 2019 година.
            
               
                  За Комисията
               
               Jyrki KATAINEN
               
                  Заместник-председател
               
            
         
         
            (1)  ОВ L 139, 30.4.2004 г., стр. 206.
         
            (2)  Решение (EС) 2019/476 на Европейския съвет, взето в съгласие с Обединеното кралство, от 22 март 2019 г. за продължаване на срока по член 50, параграф 3 от ДЕС (ОВ L 80 I, 22.3.2019 г., стр. 1).
         
            (3)  Решение 2006/766/ЕО на Комисията от 6 ноември 2006 г. за установяване на списъци с трети страни и територии, от които е разрешен вносът на двучерупчести мекотели, бодлокожи, ципести, морски коремоноги и рибни продукти (ОВ L 320, 18.11.2006 г., стр. 53).
      
      
         
            ПРИЛОЖЕНИЕ
            Приложения I и II към Решение 2006/766/ЕО се изменят, както следва:
            
                        (1)
                     
                     
                        Таблицата в приложение I към Решение 2006/766/ЕО се изменя, както следва:
                        
                                    а)
                                 
                                 
                                    след вписването за Чили се добавят следните редове:
                                    
                                                „GB
                                             
                                             
                                                ОБЕДИНЕНО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ
                                             
                                             
                                                 
                                             
                                          
                                                GG
                                             
                                             
                                                ГЪРНЗИ“
                                             
                                             
                                                 
                                             
                                          
                              
                                    б)
                                 
                                 
                                    след вписването за Гренландия се добавя следният ред:
                                    
                                                „JE
                                             
                                             
                                                ДЖЪРСИ“
                                             
                                             
                                                 
                                             
                                          
                              
                  
                        (2)
                     
                     
                        Таблицата в приложение II към Решение 2006/766/ЕО се изменя, както следва:
                        
                                    а)
                                 
                                 
                                    след вписването за Габон се добавя следният ред:
                                    
                                                „GB
                                             
                                             
                                                ОБЕДИНЕНО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ“
                                             
                                             
                                                 
                                             
                                          
                              
                                    б)
                                 
                                 
                                    след вписването за Грузия се добавя следният ред:
                                    
                                                „GG
                                             
                                             
                                                ГЪРНЗИ“
                                             
                                             
                                                 
                                             
                                          
                              
                                    в)
                                 
                                 
                                    след вписването за Иран се добавя следният ред:
                                    
                                                „JE
                                             
                                             
                                                ДЖЪРСИ“